[เสียงดนตรี]
(เมฆ) ขนมไทยเมืองเพชรนี่
อร่อยจริง ๆ เลยนะครับคุณปู่
(ปู่ศร) แน่นอน เป็นของขึ้นชื่อ
ของจังหวัดเพชรบุรีเลยนะ
ลอดช่องน้ำตาลข้นนี่
พ่อของเมฆก็กินมาตั้งแต่เด็ก ๆ
ชอบมากเลยละ
(ตะวัน) เมฆ ระวัง
เกือบตกคลองแล้วนายเมฆ
โอ้โฮ เจ๋ง คุณปู่
นี่ใช่หนุมานหรือเปล่าครับ
ใช่แล้วเมฆ รู้จักหนุมานด้วยเหรอ
เก่งมากเลย
ครับ เมฆเคยดูการ์ตูน
แล้วเมฆรู้หรือเปล่าว่า
หนุมานเป็นตัวละครจากวรรณคดีเรื่องอะไร
เรื่อง ราม
รามเกียรติ์
ถูกต้องจ้ะตะวัน
รามเกียรติ์เป็นวรรณคดีไทยเรื่องสำคัญ
แปลงมาจากรามายณะของอินเดีย
มีอิทธิพลสอดแทรกอยู่ในวรรณคดี
และตำนานต่าง ๆ
การตั้งชื่อบ้านนามเมือง
เช่น อยุธยา บึงพระราม
ก็ล้วนได้รับอิทธิพลจาก
รามายณะของอินเดียทั้งสิ้น
แม้แต่ธรรมเนียมในการขนาน
พระนามพระมหากษัตริย์ว่า
พระรามาธิบดี
พระราเมศวร พระนารายณ์
เรารีบกลับบ้านกันเถอะ
เดี๋ยวปู่จะเล่าเรื่องรามเกียรติ์ให้ฟังนะ
ถ้าจำไม่ผิด
ในหลวงรัชกาลที่ 1
เป็นผู้แต่งรามเกียรติ์นี่นา
อยากรู้จังว่าสมัยนั้นเป็นอย่างไร
[เสียงดนตรี]
ตะวัน จะทำอะไร
จะไปดูต้นกำเนิดรามเกียรติ์ไง
[เสียงดนตรีและเสียงเอฟเฟกต์]
[เสียงดนตรี]
(เจ้าจุก) เราเป็นทหารพระภูวไนย
ผู้ใดไม่รอต่อกร
ชื่อว่าหนุมานชาญณรงค์
มาตามพระองค์ทรงศร
(เจ้าแกละ) ไม่รู้ว่าอยู่ตำบลใด
จนใจที่จะเสาะแสวงหา
จงพาเราไปในพารา จะฆ่ามันให้ม้วยชีวี
[เสียงดนตรี]
[เสียงกระแทกและเสียงร้อง]
เจ้าแกละเอ็งไม่เล่นตามบท
เอ็งเป็นมัจฉานุต้องแพ้ให้ข้าที่เป็นหนุมานสิ
ก็บทละครว่า ต่างตนต่างหาญชาญสมร
ถ้อยทีถ้อยมีฤทธิรอน
ต่อกรไม่ละลดกัน
ข้าไม่เล่นกับเอ็งแล้ว
ไม่ยอมทำตามที่ตกลงกันไว้
พวกนาย ๆ เล่นอะไรกันอยู่เหรอ
ไม่เล่นแล้ว เลิก ๆ
กำลังเล่นเรื่องรามเกียรติ์ ตอน ศึกไมยราพ
เมื่อสักครู่ฉันได้ยินพวกเธอ
พูดกันเป็นคำกลอนด้วย
เอามาจากไหนเหรอ
จำมาจากโขนในงานฉลองพระบรมอัฐิ
สมเด็จพระปฐมบรมมหาชนก
ของพระเจ้าอยู่หัว
ยุคไหนล่ะนี่
รัชกาลที่ 1 แน่นอน
เพราะรามเกียรติ์ เป็นพระราชนิพนธ์
ในพระบาทสมเด็จพระพุทธยอดฟ้าจุฬาโลกมหาราช
มีพระราชประสงค์เพื่อฟื้นฟู
และรวบรวมเรื่องรามเกียรติ์ของเก่า
ตั้งแต่สมัยอยุธยา
จริงหรือเปล่านี่
รามเกียรติ์เป็นวรรณคดี
ที่มีมาแต่ครั้งกรุงเก่า
มาจากรามายณะของอินเดีย
มีอายุเก่าแก่กว่า 2000 ปี
เรื่องแค่นี้ก็ไม่รู้ ไปอยู่ที่ไหนมา
ก็อยู่ในอนาคต
ที่ไม่มีใครเขาไว้ผมทรงนี้กันแล้วน่ะสิ
เมฆ อย่าหาเรื่องเขาน่า
วันอื่นก็เล่นตอนอื่น
รามเกียรติ์ของพระเจ้าอยู่หัว
ทรงให้เขียนลงสมุดไทยตั้ง 102 เล่ม
โอ้โฮ ยาวขนาดนั้น ไม่น่าเบื่อเหรอ
ชิชะ เจ้าทึ่ม
หาว่ารามเกียรติ์น่าเบื่อได้อย่างไร
พูดเช่นนี้แปลว่ายังไม่เคยดู
โขนกลางแปลงตอนยกรบ
[เสียงดนตรี]
เจ้าจุกหาพวกมาเพิ่มอีกแล้ว
ดีละวันนี้คนเยอะจะได้เล่นฉากใหญ่กัน
พวกเอ็งสองคนมาเล่นด้วยกันสิเจ้าแมวด้วย
[เสียงดนตรี]
[เสียงเอฟเฟกต์]
หนุมานขอให้มัจฉานุ
บอกทางไปยังเมืองบาดาลให้
แต่มัจฉานุนึกถึงพระคุณของไมยราพ
ที่ชุบเลี้ยงตนเป็นบุตรบุญธรรม
จึงเลี่ยงบอกทางไปเมืองบาดาล
ให้หนุมานทราบเป็นความนัย
ให้หนุมานนึกเดาเอา
ดูสิ มัจฉานุถึงแม้ว่าจะเป็น
ลูกแท้ ๆ ของหนุมาน
แต่ก็มีความกตัญญูต่อไมยราพที่เลี้ยงดูมา
รามเกียรติ์ตอนศึกไมยราพนี้
สอนอะไรเราบ้างเด็ก ๆ
ความกตัญญูเป็นเครื่องหมายของคนดีค่ะ
และก็ต้องมีความจงรักภักดี
ซื่อสัตย์สุจริตด้วย
ต้องมีสติปัญญา
ต่อสู้ด้วยกำลังอย่างเดียวไม่ได้
แล้วก็ต้องร่วมมือร่วมใจกัน
วางแผนทำงานเป็นทีมครับ
เก่งมาก ที่ทั้งสองคนพูดมาถูกต้องทั้งหมด
ในหลวงรัชกาลที่ 1
ท่านทรงเก่งจังเลยนะคะ
จ้ะ พระราชกรณียกิจของประองค์
มีหลายอย่างที่สำคัญกับประเทศชาติของเรา
นอกจากพระปรีชาสามารถ
ในการสงครามแล้ว
รัชกาลที่ 1 ยังมีพระปรีชาสามารถ
ด้านภาพวรรณกรรม
ดังพระราชนิพนธ์เรื่องรามเกียรติ์
และก็เป็นแบบแผนของศิลปะแขนงต่าง ๆ
เช่น โขน หนังใหญ่
แล้วก็รูปปั้นที่เราเห็นวันนี้ด้วย
ใช่ไหมครับ คุณปู่
ใช่แล้วละ
นี่ไงละมรดกทางวัฒนธรรมของชาติไทย
ที่ตกทอดเรื่อยมาจนถึงปัจจุบัน
รามเกียรติ์นี่นอกจากจะสนุกแล้ว
ยังสอนเรื่องคุณธรรม
ความสามัคคีและความกตัญญูด้วยนะ
เมฆขอยืมหนังสือไปอ่านต่อเลยได้ไหมครับ
อยากรู้ว่าการผจญภัยของพระราม
จะเป็นอย่างไรต่อ
เอาสิ แต่อย่าอ่านเพลินจนนอนดึกเกินไปละ
ครับ
ท่าไม้ตาย หนุมานถวายแหวน
ขุนกระบี่วานร เจ้าจงนอนบัดนี้
ครับ
[เสียงดนตรี]
พระปรีชาสามารถของในหลวงรัชกาลที่ 1
มีทั้งในด้านการสงคราม การปกครอง
และการประพันธ์ด้วย
สมกับที่เป็นพระมหากษัตริย์พระองค์แรก
ของกรุงรัตนโกสินทร์
ประเทศไทยของเรามีอะไรดี ๆ ตั้งหลายอย่าง
ที่มาจากพระราชกรณียกิจของพระองค์
พระองค์ทรงเก่งจริง ๆ
เพราะทรงใช้วิธีสอนเรื่องคุณธรรม
ความสามัคคีผ่านเรื่องเล่าสนุก ๆ
อย่างรามเกียรติ์
จงนอนบัดนี้
[เสียงดนตรี]
ผิด ๆ เมฆ
เป็นสุดสาครต้องขี่ม้านิลมังกรออกมาสิ
อีกไม่กี่วันจะถึงวันสุนทรภู่แล้ว
แต่ละครเวทีเรื่องสุดสาครของตะวัน
ยังไม่ถึงไหนเลย
ตะวันตั้งใจทำละครอย่างนี้ก็ดีแล้วละจ้ะ
เราควรจะตั้งใจสืบทอดผลงานเขียน
และศิลปะของไทยไว้
ถือว่าเป็นยุคทองของวรรณคดีไทยเชียวนะ
เมฆ เราอยากไปดูน่ะ
อย่างนั้นไปกันเลย